Top 10 hrvatskih tvrtki: Ina je prva, Lidl skočio za 100 mjesta

Fina je objavila popis deset hrvatskih poduzeća koja su u deset godina, u razdoblju od 2007. do 2016., ostvarila najviše prihoda. Na prvom se mjestu već deset godina nalazi Ina

<p>Od 2007. naovamo<strong> prihod Ine</strong> pao je s 24 milijarde, koliko je ostvarila 2007., na 15,1 milijardi kuna koliko je ostvarila 2016. godine (pad prihoda od 37,1 %). Najveći je prihod ostvarila 2011. godine, i to u iznosu od <strong>28,1 milijardi kuna</strong>. <strong>HEP</strong> je kroz razdoblje od deset godina bio drugi ili treći i na tim se mjestima izmjenjivao s<strong> Konzumom</strong>, koji se ne nalazi na rang listi za 2016. godinu jer <strong>nije podnio godišnji financijski izvještaj.</strong></p><p><strong>HT</strong> je bio rangiran kao četvrti ili peti, a <strong>Zagrebački holding </strong>bio je rangiran među 10 poduzetnika s najvećim prihodom od 2007. do 2016. godine, s iznimkama 2014. (11. mjesto) i 2015. godine (13. mjesto). Za Holding vrijedi istaknuti da dio prihoda ostvaruje od dotacija, državne potpore i subvencija, čiji se udio u ukupnim prihodima od godine do godine mijenjao te se kretao od 15,5 % do 21,4 %. Prihod od dotacija, državne potpore i subvencija ostvarivao je i<strong> HEP-Operator distribucijskog sustava</strong> od 2007. do 2013. godine, ali u manjem iznosu i udjelu u ukupnim prihodima društva (od 4,2 % do 5,4 %).</p><p>Na rang listi top 10 poduzetnika prema ostvarenom prihodu u 2016. godini nalaze se i <strong>Lidl Hrvatska </strong>te <strong>Kaufland Hrvatska</strong>. U promatranom je razdoblju najveći skok na rang listi po ukupnom prihodu, između 10 navedenih poduzetnika, ostvario Lidl, koji je 2007. godine bio na 107. mjestu, a 2016. godine na sedmom. </p><p>- Činjenica da prvih 10 poduzetnika po visini ukupnih prihoda ima udio u ukupnim prihodima poduzetnika na razini RH, koji se u promatranom razdoblju kretao između 9,5 %, u 2016. godini i 14,7 %, u 2012. godini, pokazuje kolika je važnost jednog malog broja poduzetnika na ukupne rezultate poduzetnika RH - napominje se u analizi Fine.</p><p><strong>Top 10 poduzetnika po prihodu u 2016. godini:</strong></p><p>1. Ina <br/> 2. HEP <br/> 3. HEP-Operator distribucijskog sustava <br/> 4. HT <br/> 5. Pliva Hrvatska <br/> 6. Petrol <br/> 7. Lidl Hrvatska <br/> 8. Plodine <br/> 9. Kaufland Hrvatska <br/> 10. Zagrebački holding</p>